ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
31 พ.ค. 2559

สรุปภาวะตลาดภาคเช้า : แกว่งแคบ – SET แกว่งแคบๆในช่วง 1420-1428 จุด หลังในช่วง 4 วันที่ผ่านมา ปรับตัวขึ้นมาเกือบ 40 จุด โดยเช้านี้ไม่มีปัจจัยกำหนดทิศทางตลาดนัก หลังเมื่อคืนตลาดการเงินสหรัฐปิดทำการ และช่วงนี้ราคาน้ำมันดิบเคลื่อนไหวทรงตัวบริเวณ 49.00 เหรียญ ก่อนรอผลประชุมโอเปคในวันที่ 2 มิ.ย. ทั้งนี้ SET ปิดตลาดภาคเช้าที่ 1423.13 จุด -0.99 จุด หรือ -0.1% ด้วยมูลค่าซื้อขายที่ระดับ 2.4 หมื่นลบ.กลุ่มหลักพลังงาน และแบงก์ชะลอตัวเล็กน้อย โดยปิดลบ -0.8% และ -0.3% ตามลำดับ ส่วน ICT ปิดบวกเล็กน้อยที่ +0.2% ด้านตลาดภูมิภาคบวกลบคละเคล้า
กลยุทธ์ที่แนะนำ : ช่วงบ่าย: คาดเคลื่อนไหวช่วง 1420-1430 จุด และแม้ระยะสั้นมีโอกาสหลุดต่ำกว่า 1420 จุด ตามสัญญาณ Overbought ในระยะสั้น ซึ่งจะมีแนวรับช่วง 1410-1414 จุด อย่างไรก็ตาม หากยังไม่ต่ำกว่า 1400 จุด คาด SET จะปรับขึ้นได้ต่อในภาพรวม โดยมีแนวต้านเป้าหมายที่ 1450 และ 1470 จุด ตามลำดับ กลยุทธ์ กลับมาซื้อเล่นรอบ เพื่อรอขายบริเวณแนวต้านเป้าหมาย โดยมีจุดถอยขายลดพอร์ต หาก SET ต่ำกว่า 1400 จุด ทั้งนี้ หุ้นแนะนำเก็งกำไรตามสัญญาณเทคนิค ได้แก่ BLAND (รับ 1.55 ต้าน 1.67 cut 1.50) และ WINNER (รับ 2.78 ต้าน 2.98 cut 2.70)
 